14 ผู้ต้องขัง ได้ออกจากเรือนจำพรุ่งนี้
ทนายคาด 14 ผู้ต้องหาได้ปล่อยตัวพรุ่งนี้เช้า เหตุครบฝากขังผัดแรกเที่ยงคืน จนท.หวั่นเกิดอันตรายกับผู้ต้องหาหากปล่อยหลังเที่ยงคืน7 ก.ค. 2558 ความคืบหน้าหลังศาลทหารไม่รับคำร้องพนักงานสอบสวนขอฝากขัง 14 นักศึกษานักกิจกรรมขบวนการประชาธิปไตยใหม่ ผัดที่สอง ผู้สื่อข่าวรายงานว่า เจ้าหน้าที่ราชทัณฑ์แจ้งว่า ผู้ต้องหาทั้งหมดจะครบฝากขังผัดแรกในวันนี้ 7 ก.ค. ซึ่งสิ้นสุดในเวลาเที่ยงคืน จึงจะสามารถปล่อยตัวได้เนื่องจากครบผัดแรกแล้วตามกำหนดเวลา และไม่มีการฝากขังผัดต่อไปด้านกฤษฎางค์ นุตจรัส ทนายความระบุว่า 14.00 น. ศาลทหารยังไม่ได้ออกหมายปล่อยตัวผู้ต้องหา คาดว่าอาจจะได้ปล่อยตัวในเช้าวันพรุ่งนี้ (8 ก.ค.) เพราะหากปล่อยหลังเที่ยงคืนเจ้าหน้าที่เกรงจะเกิดอันตรายกับผู้ต้องหาด้านศูนย์ทนายความเพื่อสิทธิมนุษยชนรายงานผ่านยืนยันว่า ทีมทนายได้รับแจ้งจากตำรวจว่าจะไม่มีการอายัดตัวผู้ต้องหากรณีหน้าหอศิลป์ 7 คนต่อในคดีอื่นๆ ขณะที่กรณีของกลุ่มดาวดินกำลังอยู่ระหว่างประสานงานกับทางตำรวจขอนแก่น นอกจากนี้เพจทนายยังยืนยันว่าการขังผัดแรกจะสิ้นผลเที่ยงคืนวันนี้ เรือนจำจึงจะปล่อยตัวผู้ต้องหาในเช้าวันที่ 8 ก.ค.ก่อนหน้านี้ 14 นักศึกษานักกิจกรรม กลุ่มขบวนการประชาธิปไตยใหม่ถูกควบคุมตัวตามหมายจับด้วยความผิดฐานฝ่าฝืนคำสั่ง คสช.และมาตรา 116 กฎหมายอาญา โดยถูกนำตัวไปที่ สน.พระราชวังในช่วงเย็นวันที่ 26 มิ.ย. จากนั้นถูกนำตัวส่งศาลทหารในเวลา 21.30 น. ก่อนจะเสร็จสิ้นกระบวนการในศาลทหาร เวลาประมาณ 00.30 น. ()
ทนายคาด 14 ผู้ต้องหาได้ปล่อยตัวพรุ่งนี้เช้า เหตุครบฝากขังผัดแรกเที่ยงคืน จนท.หวั่นเกิดอันตรายกับผู้ต้องหาหากปล่อยหลังเที่ยงคืน 7 ก.ค. 2558 ความคืบหน้าหลังศาลทหารไม่รับคำร้องพนักงานสอบสวนขอฝากขัง 14
ขบวนการประชาธิปไตยใหม่,ศาลทหาร